als_Latn dik_Latn sag_Latn
Mitrovicë, 5 korrik 2014 – Kryetari i komunës së Mitrovicës Agim Bahtiri, ka premtuar angazhim në realizimin e kërkesave të personave të verbër dhe u zotua për përkrahje të SHVK-së dhe për përmirësimin e jetës së qytetarëve të verbër në Mitrovicë.
“Me aq sa do të ketë mundësi, komuna do të ju mbështes. Jam i njoftuar me të gjitha problemet me të cilat ballafaqoheni dhe besoj se ne do të ju ofrojmë mbështetjen e vazhdueshme. Personat me të pamur të dobësuar kanë aftësi të larta dhe kjo duhet vlerësuar”, ka thënë kryetari Bahtiri.
Këtë premtim i pari i Mitrovicës, e ka bërë gjatë një takimi që pati me Mexhit Foniqin, nga Shoqata e të Verbërve të Kosovës, dhe Bujar Kadriun kryetar i Shoqatës së të Verbërve në Mitrovicë, ku u biseduar për gjendjen e përgjithshme të personave të verbër dhe me të pamur të dobësuar.
Bujar Kadriu, kryetar i Shoqatës së të Verbërve në Mitrovicë falënderoi komunën e Mitrovicës për mbështetjen e deritanishme dhënë kësaj shoqate.
Mexhit Foniqi,drejtor Ekzekutiv i ShVK-së e njoftoi kryetarin Bahtiri për gjendjen ekonomike dhe sociale të të verbërve të Kosovës dhe për angazhimet e Shoqatës për të bërë sa më shumë për përmirësim të gjendjes dhe për përkujdesje sa më të mirë për anëtarët e saj.
Sipas tij, në Kosovë janë rreth 4 mijë persona të verbër ose me të parë të dobësuar, që duhet të jenë pjesë e barabartë e shoqërisë.
“Të verbrit në Kosovë, problem kryesor e kanë punësimin, pasi vetëm një numër shumë i vogël i tyre, janë të punësuar, që kryesisht kryejnë punë në telefoni, zyre apo radio. Edukimi e inkuadrimi i tyre mbetet sfidë, ndërsa që Alfabeti Braille i ndihmon jashtëzakonisht shumë. Deri tash, nga 40 persona që kanë filluar studimet universitare, 50 për qind e tyre tashmë i kanë përfunduar. Nuk kemi kërkesa të mëdha, por i kemi shumë solide e që duam të jemi të barabartë me të tjerët”, ka thënë ai.
Kryetari Bahtiri premtoi angazhim në realizimin e kërkesave të personave të verbër dhe u zotua për përkrahje të ShVK-së dhe për përmirësimin e jetës së qytetarëve të verbër në Mitrovicë.
“Me aq sa do të ketë mundësi, komuna do të ju mbështes. Jam i njoftuar me të gjitha problemet me të cilat ballafaqoheni dhe besoj se ne do të ju ofrojmë mbështetjen e vazhdueshme. Personat me të pamur të dobësuar kanë aftësi të larta dhe kjo duhet vlerësuar”, tha Kryetari Bahtiri. /KI/
als_Latn als_Latn als_Latn als_Latn als_Latn als_Latn als_Latn als_Latn als_Latn